text: Ægtepar forsøgt overfaldet
  05 januar 2014 kl. 08.35
  Et yngre ægtepar var i går udsat for et forsøg på et overfald på en tankstation i Rødding.
  Ægteparret var ved at tanke deres bil, da de bemærkede en sølvgrå Mercedes stationcar, der med hjulspin kørte ind på tanken.
  Ud steg tre unge mænd, som løb over mod ægteparret.
  Det forskrækkede ægtepar søgte tilflugt i deres bil, og låste den.
  Derefter kørte ægteparret, men blev forfulgt af de tre unge i Mercedesen, som først senere opgav jagten.
  Ægteparret var efterfølgende stærkt chokeret.
  Ifølge politiet kendte ægteparret angiveligt ikke de unge mænd, ligesom motivet indtil videre er ukendt.
  Har du oplysninger i sagen hører politiet gerne fra dig på tlf. 114.
  